Document ID: 32005D0206

SKLEP SVETA
z dne 28. februarja 2005
o podpisu in začasni uporabi Dodatnega protokola k Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
(2005/206/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) Pogodbe,
ob upoštevanju Akta o pristopu iz leta 2003 in zlasti člena 6(2) Akta,
ob upoštevanju predloga Komisije,
ob upoštevanju naslednjega:
(1)
Dne 26. aprila 2004 je Svet pooblastil Komisijo za pogajanja v imenu Evropske skupnosti in njenih držav članic o Dodatnem protokolu k Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi (1) zaradi pristopa desetih novih držav članic k Evropski uniji.
(2)
Ta pogajanja so se zaključila v zadovoljstvo Komisije.
(3)
Dodatni protokol, ki je bil izpogajan z Republiko Južno Afriko, v členu 10(2) predvideva začasno uporabo do začetka svoje veljavnosti.
(4)
S pridržkom njegove sklenitve je treba Dodatni protokol podpisati v imenu Skupnosti in ga začasno uporabljati -
SKLENIL:
Člen 1
Predsednik Sveta je pooblaščen, da imenuje osebo(-e), pooblaščeno(-e) za podpis Dodatnega protokola k Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji v imenu Evropske skupnosti in njenih držav članic.
Besedilo Dodatnega protokola je priloženo temu sklepu.
Člen 2
S pridržkom njegove sklenitve se Dodatni protokol začasno uporablja.
V Bruslju, 28. februarja 2005

Labels: 18
15
19
5